אורובו שחור

אורובו שחור או אוּרוּבּוּ (שם מדעי: Coragyps atratus) הוא עוף דורס יחיד בסוגו ממשפחת הקונדוריים. הוא חי בטבע בדרומה של אמריקה הצפונית, אמריקה המרכזית ואמריקה הדרומית באזורים רבים. לעיתים מבלבלים בינו לבין העוזנייה השחורה שאינה מצויה כלל באמריקה.

תיאור
אורכו של האורובו 56–74 ס"מ, מוטת כנפיו 1.33–1.67 מטר ומשקלו 1.6–3 ק"ג. האורובואים השוכנים באמריקה הצפונית והרי האנדים גדולים מקרובים הטרופיים. לאורובו נוצות שחורות לאורך גופו אך קצה הצוואר חשוף מנוצות ובמקומו עור אפור מכוסה גבשושיות והמקור ארוך ואפור עם קצה לבן. העיניים אדומות, הרגליים בהירות עם טפרים שחורים וקצוות הכנפיים לבנות. האורובו חסר את האבובית  שעוזרת לעופות אחרים להריע. במקום זה הוא יכול רק לקרוא קריאות נמוכות.

התנהגות
כמו מרבית הקונדורים הוא אוכל פגרים אך ניזון גם מביצים או מבעלי חיים צעירים. בנוסף להקות אורובואים מעופפת מעל אתרי מזבלות בחיפוש מזון. הוא חסר חוש ריח אך בעל ראייה חדה מאוד, מה שעוזר לו למצוא את מזונו או לחלופין למצוא עופות דורסים אחרים בקרבתו, כמו המין קתרטס תרנגולי אשר לו חוש ריח.

נקבת האורובו השחור מקננת בנקיקים בין הסלעים או בחורי עצים ומטילה 2 ביצים בכל שנה.

גלריה

קישורים חיצוניים

הערות שוליים 

ערכים שבהם תבנית בריטניקה אינה מתאימה
טקסונים שתוארו בידי יוהאן מתאוס בכשטיין
בעלי חיים שתוארו ב-1793
קונדוריים
עופות יחידים בסוגם
ונצואלה: עופות
ברזיל: עופות
קולומביה: עופות
האיטי: עופות
הרפובליקה הדומיניקנית: עופות
עמקי ריו גראנדה: עופות